उस कमरे को साफ-सुथरा और खाली रखें जहां आपको नृत्य करना है, कमरा थोड़ा गर्म हो, वहां पर्दे लगा दें, रोशनी हलकी रखें, फोन का रिसीवर अलग हटाकर रख दें ताकि व्यवधान न पड़ सके। ढीले-ढाले सुविधाजनक कपड़े पहनें। शुरू में धीमे संगीत से नृत्य आरंभ करें, कुछ तेज और ऊर्जा देने वाला नृत्य करें। यदि कोई गीत बज रहा हो तो उसके साथ-साथ खुद भी गुनगुनाएं। संगीत की धुन को अपने भीतर बजने दें और उसकी अभिव्यक्ति के लिए पैरों, बांहों, कंधों और हथेलियों की गतिविधि को माध्यम बनाएं। लगभग दस मिनट तक रोज इस तरह नृत्य करने से न सिर्फ तनाव से राहत मिलती है, बल्कि दिन भर हम जिस ईष्र्या, द्वेष, कुंठा के घेरे में रहते हैं, उससे भी काफी हद तक निजात मिलती है।